Συζήτηση:Ισθμός της Ιεράπετρας

message: Δεν γνώριζα ότι λέγεται έτσι το σημείο! Έχω όμως και κάποιες αμφιβολίες για το αν στέκει να ονομαστεί ισθμός. Το βρίσκει έτσι το Google αλλά αυτό δεν λέει τίποτα. Πέρα από αυτό, πρώτον, κατά μία έννοια όλη η Κρήτη χωρίζει το Κρητικό από το Λιβυκό πέλαγος και όχι μόνο αυτό το σημείο. Δεύτερον, το πλάτος του ισθμού(;) στο Ακρωτήρι και τη Σούδα στα Χανιά είναι τρία-τέσσερα χιλιόμετρα--γιατί δεν είναι εκείνο το πιο στενό σημείο στην Κρήτη; Στενές είναι και οι δύο χερσόνησοι στα δυτικά, αλλά υποθέτω ούτε εκεί μιλάμε για ισθμούς; --cubic[*]star 12:46, 8 Δεκεμβρίου 2013 (UTC)
Αν κι έχω και καταγωγή και στενούς δεσμούς με το νησί, κι εγώ πρώτη φορά άκουσα έτσι αυτό το σημείο και συμφωνώ ως προς το αμφίβολο της ονομασίας του ως "ισθμού". --Ttzavarasσυζήτηση 12:55, 8 Δεκεμβρίου 2013 (UTC)
Δεν είναι απλά το google, αλλά και σε βιβλία...Δεν είμαι από την Κρήτη...Ακόμα και αν οι Λασιθιώτες δεν το ξέρουν όλοι, η βιβλιογραφία είναι αδιάψευστος μάρτυρας en:Isthmus of Ierapetra en:Isthmus of Hierapetra en:Ierapetra isthmus el:Ισθμός ιεράπετρας el:Ισθμός της Ιεράπετρας el:Ισθμός της Γεράπετρας el:Ιεράπετρας ισθμός el:Ισθμό της Ιεράπετρας, el:Ισθμού της Ιεράπετρας. Η παράθεση αμφιβολιών είναι άστοχη, να μην πω αστεία..--Vagrand  (συζήτηση)  13:50, 8 Δεκεμβρίου 2013 (UTC)
Δεν θα χαρακτηρίσω την τελευταία σου φράση. Προς τι τόση επιθετικότητα; Ή μήπως απαγορεύεται να εκφράσει κάποιος τις αμφιβολίες του; --Ttzavarasσυζήτηση 14:07, 8 Δεκεμβρίου 2013 (UTC)
Αυτό που ήθελα να πω είναι ότι η παράθεση αμφιβολιών όταν υπάρχουν αναφορές δεν πρέπει να γίνεται τόσο εύκολα χωρίς αναζήτηση, το ότι εμφανίζεται στο google και ιδιαίτερα σε τουριστικούς οδηγούς δείχνει κάτι. Το να θέτουμε αμφιβολίες για κάτι που υπάρχει σε πολλά αποτελέσματα στο διαδίκτυο και σε βιβλία, με το επιχείρημα "δεν το άκουσα ποτέ έτσι" δείχνει το γελοιότητα της συζήτησης.--Vagrand  (συζήτηση)  14:12, 8 Δεκεμβρίου 2013 (UTC)
replies: text: Ισθμοί στην Κρήτη μπορεί να μην είναι μόνο ένας, υπάρχουν και άλλοι όπως ο ισθμός του Ρεθύμνου    και ο ισθμός του Πόρου στην χερσόνησο της Σπιναλόγκας. Αλλά ο συγκεκριμένος ισθμός της Ιεράπετρας είναι το σημείο της νήσου με το μικρότερο πλάτος. Δεν θα ήθελα να γεμίσω παραπομπές το λήμμα για να στηρίξω πράγματα που τα βλέπουμε από τις παραπομπές που ανέφερα στην σελίδα συζήτησης.--Vagrand  (συζήτηση)  14:50, 8 Δεκεμβρίου 2013 (UTC)
replies: text: :Λυπάμαι μόνο για τον τρόπο με τον οποίο εκφράζεσαι ("γελοιότητα της συζήτησης"). Τίποτε άλλο. --Ttzavarasσυζήτηση 16:17, 8 Δεκεμβρίου 2013 (UTC)
Να επικεντρωθούμε στην συζήτηση του λήμματος; Υπάρχουν ακόμα αμφιβολίες για την ακρίβεια του λήμματος; Να περιοριστούμε στις αυθεντίες και στις προσωπικές μαρτυρίες ή να βασιστούμε στην βιβλιογραφία;--Vagrand  (συζήτηση)  16:40, 8 Δεκεμβρίου 2013 (UTC)
Τεχνικά εμπίπτει στον ορισμό του ισθμού και αφού υπάρχουν πηγές οφείλουμε να τις σεβαστούμε. Παράλληλα οφείλουμε να σεβόμαστε και τους λοιπούς συντάκτες και να αποφεύγουμε να μιλάμε για αστείες απόψεις, γελοιότητα συζήτησης κλπ.   ManosHacker 18:33, 8 Δεκεμβρίου 2013 (UTC)
Εύλογες οι αμφιβολίες και του CubicStar και του Ttzavaras, αλλά οι πηγές που υποδεικνύει ο Vagrand είναι ξεκάθαρες και αρκετές. Αν υπάρχουν πηγές ότι δεν αναφέρεται με αυτό τον τρόπο στην Κρήτη, θα μπορούσε να αναφερθεί. Στο μεταξύ έβαλα δυο πηγές στο λήμμα. Θα συμφωνήσω με τον ΜanosHacker στα θέματα σεβασμού των συντακτών. Μια σημείωση: Αν εξαιρέσουμε το επίτομο γεωγραφικό λεξικό της Ελλάδος (που από μόνο του αρκούσε), οι περισσότερες από τις άλλες αναφορές (αν όχι όλες), είναι σχετικές με αρχαιολογία. --Focal Point 20:16, 8 Δεκεμβρίου 2013 (UTC)
thread_title: Ακρίβεια